***ՀԱՎԵԼՎԱԾ***

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ***

***ԱՐՄԱՎԻՐԻ ՄԱՐԶԻ ԽՈՅ***

***ՀԱՄԱՅՆՔԻ ԱՎԱԳԱՆՈՒ***

***2023 ԹՎԱԿԱՆԻ ՀՈԿՏԵՄԲԵՐԻ 11-Ի***

***ԹԻՎ 120-Ա ՈՐՈՇՄԱՆ***

**Կ Ա Ն Ո Ն Ա Դ Ր ՈՒ Թ Յ ՈՒ Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ <<ԽՈՅԻ ԲԺՇԿԱԿԱՆ ԱՄԲՈՒԼԱՏՈՐԻԱ>>**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ (ՀՈԱԿ)-Ի**

1․ ԸՆԴՀԱՆՈՒՐ ԴՐՈՒՅԹՆԵՐ

1․ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ <<ԽՈՅԻ ԲԺՇԿԱԿԱՆ ԱՄԲՈՒԼԱՏՈՐԻԱ>> ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ (ՀՈԱԿ)-Ը (այսուհետ՝ Համայնքային կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն է, որը ստեղծվել է Հայաստանի Հանրապետության Արմավիրի մարզի Խոյ համայնքի ավագանու 2023 թվականի սեպտեմբերի 12-ի թիվ 94-Ա որոշման համաձայն, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ << ՇԱՀՈՒՄՅԱՆԻ ԲԺՇԿԱԿԱՆ ԱՄԲՈՒԼԱՏՈՐԻԱ>> ՀՈԱԿ-Ի, ՀՀ ԱՐՄԱՎԻՐԻ ՄԱՐԶԻ ԱՐԱԳԱԾԻ ԲԺՇԿԱԿԱՆ ԱՄԲՈՒԼԱՏՈՐԻԱ ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ, ՀՀ ԱՐՄԱՎԻՐԻ ՄԱՐԶԻ << ԱՂԱՎՆԱՏԱՆ>> ԲԺՇԿԱԿԱՆ ԱՄԲՈՒԼԱՏՈՐԻԱ ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ, <<ՀԱՅԹԱՂԻ ԲԺՇԿԱԿԱՆ ԱՄԲՈՒԼԱՏՈՐԻԱ >> ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ, <<ԱՐՇԱԼՈՒՅՍԻ ԲԺՇԿԱԿԱՆ ԱՄԲՈՒԼԱՏՈՐԻԱ>> ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ, <<ԳԵՂԱԿԵՐՏԻ ԲԺՇԿԱԿԱՆ ԱՄԲՈՒԼԱՏՈՐԻԱ>> ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ միաձուլման ձևով վերակազմակերպելու արդյունքում և վերջինս հանդիսանում է իրավահաջորդ, որին էլ փոխանցվում են բոլոր իրավունքներն ու պարտականությունները՝ փոխանցման ակտերի համապատասխան։

2․ Համայնքային կազմակերպությունը ստեղծված է համարվում նրա՝ օրենքով սահմանված կարգով պետական գրանցման պահից սկսած։

3․ Համայնքային կազմակերպության հիմնադիրը Հասյաստանի Հանրապետության Արմավիրի մարզի Խոյ համայնքն է ի դեմս Խոյ համայնքի ավագանու։

4․ Համայնքային կազմակերպության կառավարման լիազոր մարմինն է Հայաստանի Հանրապետության Արմավիրի մարզի Խոյ համայնքի ղեկավարը(այսուհետ՝ Լիազոր մարմին), որն ունի Համայնքային կազմակերպության գործունեությանը և կառավարմանը վերաբերող ցանկացած հարց լուծելու իրավունք, բացառությամբ օրենսդրությամբ և սույն կանոնադրությամբ նախատեսված դեպքերի։

5․ Համայնքային կազմակերպությունն իր գործունեության ընթացքում ղեկավարվում է օրենքներով, Հայաստանի Հանրապետության կառավարության որոշումներով, Հայաստանի Հանրապետության առողջապահության նախարարի հրամաններով, սույն կանոնադրությամբ և իրավական այլ ակտերով։

6․ Համայնքային կազմակերպությունն ունի ինքնուրույն հաշվեկշիռ, բանկային հաշիվ։ Համայնքային կազմակերպությունը կարող է իր անունից ձեռք բերել և իրականացնել գույքային ու անձնական ոչ գույքային իրավունքներ, կրել պարտականություններ, դատարանում հանդես գալ, որպես հայցվոր կամ պատասխանող։

7․ Համայնքային կազմակերպությունն այլ կազմակերպությունների հիմնադիր կամ մասնակից կարող է հանդիսանալ միայն հիմնադրի որոշմամբ։

8․ Համայնքային կազմակերպությունը Հայաստանի Հանրապետության օրենսդրությամբ սահմանված կարգով կարող է համագործակցել տեղական առողջապահական կազմակերպությունների և այլ հաստատությունների հետ։

9․ Համայնքային կազմակերպությունն ունի իր անվամբ կլոր կնիք, ձևաթղթեր, խորհրդանիշ և անհատականացման այլ միջոցներ։

10․ Համայնքային կազմակերպությունն իր պարտավորությունների համար պատասխանատու է իրեն պատկանող գույքով։

11․ Համայնքային կազմակերպության անվանումն է ՝

Հայերեն լրիվ՝ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ <<ԽՈՅԻ ԲԺՇԿԱԿԱՆ ԱՄԲՈՒԼԱՏՈՐԻԱ>> ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ (ՀՈԱԿ)

Հայերեն կրճատ՝ ՀՀ ԱՐՄԱՎԻՐԻ ՄԱՐԶԻ <<ԽՈՅԻ ԲԺՇԿԱԿԱՆ ԱՄԲՈՒԼԱՏՈՐԻԱ>> (ՀՈԱԿ)

Ռուսերեն լրիվ ՝ ОБЩИННАЯ НЕКОМЕРЧЕСКАЯ ОРГАНИЗАЦИЯ << МЕДЦИСКАЯ АМБУЛАТОРИЯ ХОЙ >> АРМАВИРСКОЙ ОБЛАСТИ РЕСПУБЛИКИ АРМЕНИЯ.

Ռուսերեն կրճատ՝ ОНО << МЕДЦИСКАЯ АМБУЛАТОРИЯ ХОЙ >> АРМАВИРСКОЙ ОБЛАСТИ РА.

անգլերեն լրիվ` «KHOY MEDICAL CLINIC » OF ARMAVIR MARZ OF RA COMMUNITY NON-PROFIT ORGANIZATION

անգլերեն կրճատ` « KHOY MEDICAL CLINIC » OF ARMAVIR MARZ OF RA CNPO

12. Համայնքային կազմակերպության գտնվելու վայրն է ՝ Հայաստանի Հանրապետության Արմավիրի մարզ Խոյ համայնք գյուղ Աղավնատուն Ն․ Մաթևոսյան 25։

**2․ ՀԱՄԱՅՆՔԱՅԻՆ ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿՆԵՐԸ**

13․ Համայնքային կազմակերպության գործունեության առարկան և նպատակներն են․

1. Բնակչության առողջության պահպանումը բարելավումը,
2. Առողջ ապրելակերպի քարոզչությունը,
3. Հիվանդությունների կանխարգելումը,
4. Պետության կողմից երաշխավորված բժշկական օգնություն և սպասարկում իրականացնելը ։

Համայնքային կազմակերպությունը կարող է լիցենզավորման ենթակա գործունեության տեսակներով զբաղվել միայն լիցենզիայի հիման վրա։

1. Համայնքային կազմակերպությունը ձեռնարկատիրական գործունեություն կարող է իրականացնել անձամբ կամ այդ նպատակով, հիմնադրի որոշման հիման վրա, հանդիսանալ այլ կազմակերպության հիմադիր կամ մասնակից։
2. Համայնքային կազմակերպությունը կարող է իրականացնել ձեռնարկատիրական գործունեության հետևյալ տեսակները․
3. Բժշկական օգնություն և սպասարկում (բացի պետության կողմից երաշխավորված բժշկական օգնության և սպասարկամ)

**3․ ՀԱՄԱՅՆՔԱՅԻՆ ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄՆ ՈՒ ՂԵԿԱՎԱՐՈՒՄԸ**

17․ Համայնքային կազմակերպության կառավարումն իրականացնում են հիմնադիրը, դրա լիազորած համայնքային մարմինը(Խոյ համայնքի ղեկավարը) և գործադիր մարմինը( այսուհետ՝ տնօրեն)։

18․ Լիազոր մարմին՝

1. Իրականացնում է համայնքային կազմակերպության ընդհանուր կառավարումը, ապահովում նրա բնականոն գործունեությունը և կրում պատասխանատվություն դրանք չկատարելու կամ ոչ պատշաճ կատարելու համար․
2. Հայաստանի Հանրապետության քաղաքացիական օրենսգրքին,<< Պետական ոչ առևտրային կազմակերպությունների մասին>> Հայաստանի Հանրապետության օրենքին և իր կանոնադրությանը համապատասխան՝ ստեղծում է համայնքային կազմակերպության հիմնարկներ, մասնաճյուղեր և ներկայացուցչությունների․
3. Սույն կանոնադրությամբ սահմանված կարգով ձևավորում է նրա կառավարման մարմինները և վաղաժամկետ դադարեցնում դրանց լիազորությունները․
4. Իրականացնում է վերահսկողություն համայնքային կազմակերպության գործունեության նկատմամբ․
5. Կասեցնում կամ ուժը կորցրած է ճանաչում համայնքային կազմակերպության տնօրենի՝ Հայաստանի Հանրապետության օրենսդրության պահանջներին հակասող հրամանները, հրահանգները, կարգադրությունները և ցուցումները․
6. Լսում է համայնքային կազմակերպության գործունեության մասին հաշվետվություններ, քննում դրա գործունեության արդյունքները․
7. Իրականացնում է վերահսկողության համայնքային կազմակերպությանն ամրացված համայնքային սեփականության օգտագործման և պահպանության նկատմամբ։
8. Վերահսկողություն է իրականացնում համայնքային կազմակերպության սեփականության պահպանության նկատմամբ․
9. Օրենքով, հիմնադրի որոշմամբ կամ սույն կանոնադրությամբ նախատեսված դեպքերում համաձայնություն է տալիս համայնքային կազմակերպության գույքի օտարման կամ վարձակալության հանձման համար․
10. հաստատում է համայնքային կազմակերպության տարեկան ծախսերի նախահաշիվը, տարեկան հաշվեկշիռը, տարեկան ֆինանսական և այլ հաշվետվություններ․
11. Իրականացնում է օրենքով, հիմնադրի որոշումններով և սույն կանոնադրությամբ նախատեսված այլ գործառույթներ․

19․ Համայնքային կազմակերպության ընթացիկ գործունեության ղեկավարումն իրականացնում է համայնքային կազմակերպության տնօրենը, ով պաշտոնի նշանակվում և ազատվում է (նրա լիազորությունները դադարեցվում են )լիազոր մարմնի հրամանով ՝ Հայաստանի Հանրապետության օրենսդրությամբ սահմանված կարգով։

20․ Տնօրենը Հայաստանի Հանրապետության օրենսդրությամբ և սույն կանոնադրությամբ իրեն վերապահված լիազորությունների սահմաններում ղեկավարում է համայնքային կազմակերպության գործունեութոյւնը և կրում պատասխանատվություն Հայաստանի Հանրապետության օրենսդրության, այլ իրավական ակտերի, համայնքային կազմակերպության կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար։

21․ Տնօրենը լրիվ գույքային պատասխանատվություն է կրում իր մեղքով համայնքային կազմակերպությանը և (կամ) պետությանը պատճառված գույքային վնասի համար։

Տնօրենի լիազորությունների դադարեցումը հիմք չի հանդիսանում պատճառված վնասը հատուցելու պարտականությունները չկատարելու համար։

22․ Տնօրենը չի կարող զբաղեցնել այլ պաշտոն կամ կատարել այլ վճարովի աշխատանք, բացի գիտական, մանկավարժական և ստեղծագործական աշխատանքից։

Օրենսդրությամբ սահմանված դեպքերում և կարգով տնօրենը կարող է համայնքային կազմակերպությունում իրականացնել նաև մասնագիտական վճարովի այլ աշխատանք։

**23․ ՏՆՕՐԵՆԸ՝**

1) առանց լիազորագրի հանդես է գալիս համայնքային կազմակերպության անունից, ներկայացնում նրա շահերը, կնքում գործարքներ․

2) Հայաստանի Հանրապետության օրենսդրությամբ, հիմնադրի, լիազոր մարմնի որոշումներով և սույն կանոնադրությամբ սահմանված կարգով տնօրինում է համայնքային կազմակերպության գույքը այդ թվում՝ ֆինանսական միջոցները․

3) տալիս է համայնքային կազմակերպության անունից հանդես գալու լիազորագրեր, այդ թվում նաև վերալիազորման իրավունքով լիազորագրեր․

4) աշխատանքի է նշանակում և աշխատանքից ազատում համայնքային կազմակերպության աշխատակիցներին, նրանց նկատմամբ կիրառում է խրախուսման միջոցներ և նշանակում կարգապահական տույժեր․

5) բանկերում բացում է հաշվարկային հաշիվներ․

6) սահմանում է համայնքային կազմակերպության կառուցվածքն ու կառուցվածքային ստորաբաժանումների իրավասությունը․

7) օրենքով և սույն կանոնադրությամբ սահմանված իր լիազորությունների սահմաններում արձակում է հմաններ, հրահանգներ, տալիս կատարման համար պարտադիր ցուցումներ և վերահսկում դրանց կատարումը․

8) իրականացնում է Հայաստանի Հանրապետության օրենսդրությանը չհակասող այլ լիազորություններ․

4․ ՀԱՄԱՅՆՔԱՅԻՆ ԿԱԶՄԱԿԵՐՊՈՒԹՅԱՆ ԳՈՒՅՔԸ ԵՎ ՖԻՆԱՆՍԱԿԱՆ ՄԻՋՈՑՆԵՐԸ

24․ Համայնքային կազմակերպության սեփականությունը ձևավորվում է կազմակերպության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև համայնքային կազմակերպության գործունեության ընթացքում արտադրված և ձեռքբերված գույքից։

25․ Համայնքային կազմակերպության ֆինանսական միջոցները ձևավորվում են՝

1. Հայաստանի Հանրապետության պետական և համայնքային բյուջեից․
2. Կազմակերպության ձեռնարկատիրական գործունեությունից ստացված եկամուտներից․
3. Հայաստանի Հանրապետության և արտերկրի իրավաբանական և ֆիզիկական անձանց հետ պայմանագրային աշխատանքներից․

Իրավաբանական և ֆիզիկական անձանց( այդ թվում՝ արտերկիր) կողմից կատարված ներդրումներից, այդ թվում՝ բարեգործական, հովանավորչական, նպատակային մուծումներից, նվիրատվություններից,դրամաշնորհներից, ինչպես նաև կտակներից․

4․ Համայնքային կազմակերպության գործունեության արդյունք համարվող մտավոր և ստեղծագործական աշխատանքի արդյունքներից․

5․ կազմակերպության գույքից և գույքային իրավունքներից ստացված եկամուտներից․

6․ օրենքով չարգելված այլ աղբյուրներից։

26․ Համայնքային կազմակերպությունն իրավունք ունի օրենքին, հիմնադրի որոշումներին և իր կանոնադրությանը համապատասխան՝ իր հայեցողությամբ տիրապետելու, տնօրինելու և օգտագործել սեփականության իրավունքեվ իրեն պատկանող գույքը։

27․ Համայնքային կազմակերպությանը սեփականության իրավունքով պատկանող գույքի նկատմամբ հիմնադիրը չունի իրավունքներ,բացառությամբ համայնքային կազմակերպության լուծարումից հետո մնացած գույքի։

28․ Համայնքային կազմակերպության սեփականության պահպանման հոգսը կրում է համայնքային կազմակերպությունը։

29․ Համայնքային կազմակերպության սեփականության վրա կարող է բռնագանձում տարածվել միայն դատական կարգով։

30․ Համայնքային կազմակերպության ֆինանսական գործունեությունը ենթակա է ամսական վերստուգման(աուդիտի)՝ լիազոր մարմնի կողմից ընտրված անկախ աուդիտորական կազմակերպության կամ Հայաստանի Հանրապետության օրենսդրությամբ նախատեսված վերահսկողության այլ ստորաբաժանման կողմից։

31․ Համայնքային կազմակերպությունն իր գործունեության ընթացքում առաջացած շահույթն օգտագործում է ինքնուրույն՝ հիմնադրի կողմից սահմանված կարգով, իր առջև դրված նպատակների իրականացման համար։

32․ Հիմնադիրը կարող է համայնքային կազմակերպությանը անժամկետ և անհատույց օգտագործման իրավունքով ամրացնել ցանկացած գույք։ Հիմնադիրն իրավունք ունի հետ վերցնել իր կողմից համայնքային կազմակերպությանն ամրացված գույքը։

33․ Համայնքային կազմակերպությունն իրավունք չունի ամրացված գույքը կամ դրա նկատմամբ իր իրավունքներն օտարելու գրավ դնելու կամ հանձնելու անհատույց օգտագործման։

34․ Համայնքային կազմակերպությունն իրավունք ունի իրեն ամրացված գույքն օրենսդրությամբ սահմանված կարգով համայնքի անունից հանձնելու վարձակալության, եթե դա արգելված չէ հիմնադրի որոշմամբ։ Ամրացված գույքի վարձակալության ժամկետը չի կարող սահմանվել մեկ տարվանից ավելի բացառությամբ ժամկետը չի կարող սահմանվել մեկ տարվանից ավելի բացառությամբ հիմնադրի կողմից սահմանվել մեկ տարվանից ավելի բացառությամբ հիմնադրի կողմից սահմանված դեպքերի։

35․ Ամրացված գույքի օգտագործման արդյունքում ստացված եկամուտները և ամրացված գույքի վարձակալությունից գոյացած վճարները համայնքային կազմակերպության սեփականությունն են։

36․ Համայնքային կազմակերպությանն ամրացված գույքի օգտագործման կամ վարձակալության հանձնելու ընթացքում առաջացած անբաժանելի բարելավումները հիմնադրի սեփականությունն են։

37․ Հիմնադրի կողմից համայնքային կազմակերպությանը գույքն ամրացնելը հիմք չէ այդ գույքի նկատմամբ հիմնադրի կամ երրորդ անձանց իրավունքները դադարեցնելու կամ փոփոխելու, համար։

38․ Հիմնադրի կողմից համայնքային կազմակերպությանն ամրացված անշարժ գույքի և պարտադիր պետական գրանցման ենթակա գույքի նկատմամբ համայնքային կազմակերպության օգտագործման իրավունքը ծագում է դրանց նկատմամբ իրավունքի պետական գրանցման պահից։

5․ ՀԱՄԱՅՆՔԱՅԻՆ ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ

39․ Համայնքային կազմակերպությունը կարող է վերակազմակերպվել հիմնադրի որոշմամբ, Հայաստանի Հանրապետության քաղաքացիական օրենսգրքով սահմանված կարգով։ Համայնքային կազմակերպությունը կարող է վերակազմակերպվել 100 տոկոս համայնքային մասնակցությամբ ընկերության կամ հիմնադրամի, ինչպես նաև համայնքային ոչ առևտրային կազմակերպության։

40․ Համայնքային կազմակերպությունը դատական կարգով կարող է վերակազմակերպվել օրենքով սահմանված դեպքերում և կարգով։

41․ Համայնքային կազմակերպության լուծարմամբ գործունեութոյւնը դադարում է առանց իրավունքները և պարտականությունները իրավահաջորդության կարգով այլ անձանց անցնելու։

42․ Համայնքային կազմակերպությունը կարող է լուծարվել հիմնադրի որոշմամբ Հայաստանի Հանրապետության քաղաքացիական օրենսգրքով սահմանված կարգով։

Համայնքային կազմակերպությունը կարող է լուծարվել նաև սնանկության հետևանքով։ Համայնքային կազմակերպությունը դատական կարգով կարող է լուծարվել միայն օրենքով նախատեսված դեպքերում և կարգով։

43․ Համայնքային կազմակերպության լուծարման դեպքում համայնքային կազմակերպության պարտատերերի պահանջները բավարարելուց հետո մնացած գույքն ուղղվում է համայնքային բյուջե։

**ԱՇԽԱՏԱԿԱԶՄԻ ՔԱՐՏՈՒՂԱՐ՝ Ա․ ԱՌԱՔԵԼՅԱՆ**